Lundinn er kominn til landsins og farinn að setjast upp í sínar hefðbundnu lundabyggðir. Lundastofninn, sem var í mikilli lægð, hefur verið að styrkjast jafnt og þétt síðustu ár.
Það lifnar yfir fuglabyggðum víða um land þessa dagana og meðal annars er lundinn nú sestur upp fyrir norðan og austan. Hann er til dæmis kominn í varpstöðvarnar í Grímsey og í Hafnarhólma á Borgarfirði eystra. Lundinn er um tveimur vikum seinna á ferðinni á Suður- og Vesturlandi og Erpur Snær Hansen, forstöðumaður Náttúrustofu Suðurlands, bíður spenntur eftir að hann komi til Vestmannaeyja.
Ástand lundastofnsins var orðið afar dapurt og þá einkum á sunnanverðu landinu. En undanfarin fjögur til fimm ár hefur stofninn smám saman náð sér á strik.
Og hann vonast til þess að ljósáta, sem hefur eiginlega komið í staðinn fyrir sandsíli sem fæða lundans við Eyjar, verði áfram til staðar og þá eigi lundinn að braggast vel.